alexandrainst/scandi-wiki huggingface dataset:
Innset

Innset er en jordbruksbygd i Rennebu i Trøndelag som strekker seg på begge sider av elva Orkla lengst sørøst i Rennebu kommune. Innset ligger ved samløpet til elvene Inna og Orkla. Riksvei 3, E6 og Dovrebanen går gjennom bygda.

Innset sogn og skolekrets ligger i den sydligste delen av Rennebu kommune i Trøndelag fylke.

Klima
Innset har innlandsklima med relativt lite nedbør, kalde vintrer, relativt varme somrer og betydelige forskjeller mellom dag- og nattetemperaturen i sommerhalvåret.

Historie
Innset ble for en stor del bygd opp rundt Kvikne kobberverk, som kom i gang i slutten av 1620-åra. Bygda ble bygd opp av de samme folka som etter hvert også bygde opp Røros Kobberverk og delvis også Løkken kobberverk. Fram til 1966 var Innset en del av Kvikne kommune i Innlandet fylke.

Jord, landskap og severdigheter
Nord for riksvei 3 ligger en morenerygg, mens sør for vegen er berggrunnen stedvis eksponert. Berggrunnen består av dypbergarten oppdalitt, som tilhører Guladekket i Trondheimsfeltet. Metallforekomstene er dannet ved reaksjon mellom vulkansk materiale og de omkringliggende bergarter.

Innset kirke fra 1642 brant ned til grunnen 1995; den er siden gjenreist slik den var. Fra Innset kirke går Neverdalsvegen, som er en del av de gamle kongevegene.
Innset har egen skole og barnehage. Innset hadde også fram til 2010 egen butikk (Coop Oppdal) og verksted med utsalg av drivstoff (Innset bensin og service). Verkstedet er i den dag nedlagt.

Innset Skytterlag ble startet høsten 1864, og dette gjør Innset Skytterlag til den eldste foreningen på Innset. Skytterlaget ble grunnlagt under navnet Indseth Skytterforening, med Ingebrigt Flotten i spissen som formann. Ettersom skytterlaget da lå på grensen mellom Innlandet og Trøndelag, var laget tilsluttet Østerdal Skyttersamlag til i 1925. Da blir laget lagt under Gauldal Skyttersamlag, og blir først da et stabilt skytterlag. Innset Skytterlag har vært tilsluttet Gauldal hele tiden siden 1925.

Musikk
Innset har rike folkemusikktradisjoner, først og fremst representert av Innset Hornmusikk.

Bosetninger i Rennebu
Bygder og grender i Trøndelag
Jokerit

Jokerit er en finsk ishockeyklubb i Helsingfors, Finland, grunnlagt 27. oktober 1967 som spilte i den finske SM-liiga ut sesongen 2013/14. Fra sesongen 2014/15 spiller Jokerit i Kontinental Hockey League (KHL).
Hjemmearenaen er Hartwall Arena i Böle, Helsingfors. 

Kjente spillere som har spilt i klubben: Glen Metropolit, Ari Sula Colas, Teemu Selanne, Tuomo Ruutu, Otakar Janecky, Ville Peltonen, Esa Pirner, Jari Kurri og samisk Helenius. 

Jokerit har vunnet det finske mesterskapet seks ganger: 1973,1992,1994,1996,1997 og 2002, seks ganger har de tatt sølv og en gang bronse.

Ishockeyklubber i Finland
Idrettslag etablert i 1967
Slaget ved Agüi

Slaget ved Agüi ble utkjempet nær Ancud, Chiloé (Chile) 18. februar 1820 mellom chilenske patrioter og spanske rojalister, under den chilenske uavhengighetskrigen. Etter den vellykkede erobringen av Valdivia prøvde Thomas Cochrane å okkupere øygruppen Chiloé som var den siste høyborgen for spanierne i Chile. William Miller ble ilandsatt i forbindelse med dette oppdraget, men måtte trekke seg tilbake til skipet alvorlig såret i beinet og mistet 20 mann. 

Slag i Chile
Slag med deltagelse av Chile
Slag med deltagelse av Spania
Slag under de hispanoamerikanske uavhengighetskrigene
Slag under den chilenske uavhengighetskrigen
Slag under Chiloé-felttoget
1820 i Chile
Los Lagos
Konflikter i 1820
Aghla Beg

Aghla Beg (irsk: Eachla Beag) er et fjell i grevskapet Donegal i Irland. Av fjellets to topper har den ene en høyde på 564 meter over havet, men den andre en høyde på 602 meter over havet. Dette er tredje fjellet fra nord i en rekke med fjell, kalt Seven Sisters av lokale innbyggere, og er det femte høyeste fjellet i fjellkjeden. Seven Sisters er en del av fjellkjeden Derryveaghfjellene.

Referanser 

Fjell i Republikken Irland
Donegal
Fjell under 1000 meter
Seven Sisters (Donegal)

Seven Sisters (irsk: Na Seacht Deirfiúracha, betyr «De sju søstre») er en fjellkjede i den nordvestlige delen av grevskapet Donegal i Irland. Fjellkjeden er en del av en større fjellkjede, Derryveaghfjellene. Seven Sisters er som følger, listet opp fra sørvest til nordøst:

Errigal (751 m)
Mackoght aka Wee Errigal (555 m)
Aghla More (584 m)
Ardloughnabrackbaddy (603 m)
Aghla Beg (564 m)
Crocknalaragagh (471 m)
Muckish (666 m)

Referanser 

Fjell i Republikken Irland
Donegal
Fjell under 1000 meter
Errigal

Errigal (irsk: An Earagail) er et fjell ved Gweedore i grevskapet Donegal i Irland. Med en høyde på 751 meter over havet er det det høyeste fjellet i fjellkjeden Derryveaghfjellene, og også det sørligste, bratteste og høyeste fjellet i Seven Sisters, som er en del av Derryveaghfjellene.

Referanser

Eksterne lenker 
 

Fjell i Republikken Irland
Donegal
Fjell under 1000 meter
Mackoght

Mackoght eller Macoght (fra irsk: Mac Uchta), også kalt Little Errigal (Lille Errigal) eller Wee Errigal (irsk: an Earagail Bheag), er et 555 meter høyt fjell i grevskapet Donegal i Irland. Det er det andre fjellet fra sør i fjellkjeden Seven Sisters, og også det nest laveste fjellet i fjellkjeden. Seven Sisters er en del av den større fjellkjeden Derryveaghfjellene. Mackoght er også den 351. høyeste fjelltoppen på øya Irland.

Referanser

Eksterne lenker 
 

Fjell i Republikken Irland
Donegal
Fjell under 1000 meter
Erlend Robertsen

Erlend Robertsen (født 5. februar 1993) er en norsk fotballspiller som spiller for Melbo. Han har spilt på flere aldersbestemte landslag og har tidligere spilt for Stokmarknes IL. 

Robertsen fikk sin debut i cup kampen mot Innstranden 13. mai 2010. Han  skrev under en proffkontrakt for Bodø/Glimt før 2011-sesongen og har vært fast på laget i Adeccoligaen 2011. Robertsen er en av de lokale talentene som kjennetegner «Nye Glimt». Bodø/Glimt-trener Cato Hansen har skrytt av ungdommenes innsats og dro frem deres prestasjon i den tøffe bortekampen mot Sandefjord, da Glimt vang 1-2 med fire 18-åringer på banen, og 18-åringen Erlend Robertsen ble matchvinner.

Referanser 

Norske fotballspillere
Fotballspillere for FK Bodø/Glimt
Fødsler i 1993
Aghla More

Aghla More (irsk: Eachla Mór) er et fjell i grevskapet Donegal i Irland, med en høyde på 581 meter over havet. Det er det tredje sørligste, og det fjerde høyeste av fjellene i fjellkjeden Seven Sisters, som er en del av Derryveaghfjellene.

Referanser

Eksterne lenker 
 

Fjell i Republikken Irland
Donegal
Fjell under 1000 meter
Ardloughnabrackbaddy

Ardloughnabrackbaddy (irsk: Ard Loch na mBreac Beadaí) er et fjell i grevskapet Donegal i Irland. Fjellet har en høyde på 472 meter over havet. Det er det midterste og også det tredje høyeste fjellet i fjellkjeden Seven Sisters, som er en del av Derryveaghfjellene.

Referanser 

Fjell i Republikken Irland
Donegal
Fjell under 1000 meter
Crocknalaragagh

Crocknalaragagh er et fjell i grevskapet Donegal i Irland, med en høyde på 471 meter over havet. Crocknalaragagh er det nest nordligste, og også det laveste, fjellet i fjellkjeden Seven Sisters, som er en del av Derryveaghfjellene.

Referanser 

Fjell i Republikken Irland
Donegal
Fjell under 1000 meter
Muckish

Muckish (irsk: An Mhucais, som betyr «Griseryggen») er et fjell i grevskapet Donegal i Irland. Det er et karakteristisk fjell i Derryveaghfjellene, med flat topp. Med en høyde på 667 meter over havet er fjellet det tredje høyeste i fjellkjeden, hvor Errigal er det høyeste. Muckish er også det nordligste, og nest høyeste, av fjellene i fjellkjeden Seven Sisters, som er en del av Derryveaghfjellene.

Tidligere ble det gravd ut kvartssand av høy kvalitet i fjellsiden. Sanden ble eksportert, og hovedsakelig brukt til produksjon av optisk glass.

Falcarragh, Dunfanaghy og Creeslough er Muckishs nærmeste bebyggelser. På Falcarragh-siden av fjellet ligger Mam Mucaise, Muckishdalen, hvor man finner Droichead na Caointe («Sorgbrua»). Fra denne brua tok tusenvis av emigranter fra Cloughaneely farvel med sine familier.

Referanser

Eksterne lenker 
 
 Bilder fra siden av Muckish 

Donegal
Fjell i Republikken Irland
Fjell under 1000 meter
Annagh Hill

Annagh Hill (irsk: An tEannach) er en ås nord i grevskapet Wexford i Irland. Åsen ligger like sør for fjellet Croghan, og har en høyde på 454 meter over havet. Bortsett fra åsens sørvestside, er den dekket med barskog.

Åsen ligger rett overfor de to landsbyene Monaseed og Hollyfort i sør, rett over dalen hvor elven Blackwater stream går.

Fjell i Republikken Irland
Wexford
Fjell under 1000 meter
Croghan

Croghan (irsk: Cruachán Uí Chinnsealaigh) er et fjell på grensen mellom grevskapene Galway og Wexford i Irland. Fjellet har en høyde på 606 meter over havet. Elven Bann har sitt utspring fra sørsiden av fjellet, der åsen Annagh Hill ligger.

Eksterne lenker
 Wicklowfjellene nasjonalpark

Fjell i Republikken Irland
Wexford
Wicklow
Fjell under 1000 meter
Kim Jong-suk

Kim Jong-suk (chosŏn'gŭl: , hanja: , romanisering: Kim Chŏng-suk, revidert romanisering: Gim Jeong-suk, født 24. desember 1917 i Hoeryong, død 22. september 1949 i Pyongyang) var en nordkoreansk  kommunistisk politiker. Hun var Kim Il-sungs første ektefelle og mor til Kim Jong-il.

Hun ble født som datter av de fattige bøndene Kim Chun San og Oh Ssi i Hoeryong i provinsen Nord-Hamgyong i det japanskokkuperte Korea. I 1922 emigrerte familien til Kina, hvor Kim Jong-suk tilsluttet seg en antijapansk og kommunistisk geriljahær i 1930-årene. I 1937 ble hun medlem av Koreas kommunistparti. Som ensom og fødende i 1949 låste hun alle leger ute, mens Kim Il-sung var på jobb, og døde i barselseng da hun fødte et dødfødt jentebarn, 31 år gammel. I Nord-Korea blir hun for ettertiden referert til som «heltinnen av den antijapanske revolusjonen» og er tillagt rollen som grunnlegger av Koreas arbeiderpartis sideorganisasjoner for ungdom og kvinner. Kim Jong-suk blir stadig portrettert som en revolusjonær heltinne i nordkoreansk propaganda.

Fylket Kimjongsuk i provinsen Ryanggang er oppkalt etter henne.

Referanser

Litteratur 
 
 

Nordkoreanske politikere
Personer fra Nord-Hamgyong
Fødsler i 1917
Dødsfall i 1949
Kim Sung-ae

Kim Sung-ae (chosŏn'gŭl: , hanja: , romanisering: Kim Sŏng-ae, revidert romanisering: Gim Seong-ae, født 29. desember 1928, død september 2014) var en nordkoreansk kommunistisk politiker.

Hun ble gift med Kim Il-sung i 1952, etter at Kim Il-sungs første kone, Kim Jong-suk, døde i 1949, selv om det aldri ble avholdt noen formell seremoni på grunn av Koreakrigen. Det har vært spekulert i at Kim Il-sung hadde et utenomekteskapelig forhold med Kim Sung-ae allerede før Kim Jong-suk døde. Man mener at Kim Sung-ae fikk tre barn med Kim Il-sung, nemlig Kim Yong-il, Kim Kyong-il og Kim Pyong-il. Hun ble således også stemor til Kim Jong-il, som på sin side visstnok hadde vanskelig for å akseptere henne.

Hun ble viseformann i Den koreanske kvinnebevegelsen () i midten av 1960-årene og var deretter formann fra 1970-årene og frem til 1998. Selv i denne posisjonen var hun imidlertid ukjent for nordkoreanere flest. Siden fratredelsen i 1998 har ingen informasjon om henne nådd omverdenen, men det ryktes at hun døde i en bilulykke i Beijing i juni 2001. Andre mener at hun var i live i juli 2011, og at Kim Pyong-il fra Polen til Pyongyang for å besøke henne.

Referanser 

Nordkoreanske politikere
Arklow Hill

Arklow Hill er en ås ved Arklow i grevskapet Wicklow i Irland. Den ligger sør for byen, og sørøst i Wicklowfjellene, bare to kilometer fra Irskesjøen.

Sent på 1960- og tidlig på 1970-tallet holdt det kjemiske selskapet NET Nitrate, som produserte gjødsel, til i Avocadalen. Som reklame gjødslet de et område av åssiden, slik at det ble stående NET i mørkegrønt der gresset hadde vokst ekstra mye.

Se også
Wicklowfjellene

Eksterne lenker
 Wicklow Mountains National Park

Fjell i Republikken Irland
Wicklow
Fjell under 1000 meter
Eldar & Nigar

Eldar & Nigar, også kjent som Ell & Nikki, var en aserbajdsjansk popduo som besto av sangerne Eldar Qasımov og Nigar Jamal. Duoen vant Eurovision Song Contest 2011 den 14. mai 2011 for Aserbajdsjan med sangen «Running Scared». Dette var landets første seier i konkurransen. Selv om Jamal representerte Aserbajdsjan, bor hun i Enfield i London. Etter seieren i 2011 valgte begge sangerne å satse på sine solokarrierer, og vinnersangen er den eneste de har utgitt sammen. I 2013 spilte imidlertid duoen inn «Music's Still Alive», en hyllestsang til Michael Jackson.

Nasjonal utvelgelse 
Qasimov og Jamal var en del av den aserbajdsjanske nasjonale utvelgelsen, Milli Seçim Turu 2011. De kvalifiserte seg fra semifinalen sammen med tre andre artister til finalen 11. februar 2011, hvor de vant retten til å representere Aserbajdsjan i Eurovision Song Contest 2011 i Düsseldorf, Tyskland i mai 2011. Fra starten var planen at bare en av finalistene skulle representere Aserbajdsjan, men til slutt ble det bestemt at både Eldar og Nigar skulle dra til Tyskland.

Eurovision Song Contest 2011 

De opptrådte sammen som duoen Eldar & Nigar. Sangen deres, kalt «Running Scared», er skrevet av Stefan Örn, Sandra Bjurman og Iain Farguhanson fra Sverige. De vant Eurovision-finalen 14. mai, og Aserbajdsjan arrangerte dermed Eurovision Song Contest 2012.

Referanser

Eksterne lenker 
 

 

 

Aserbajdsjanske musikkgrupper
Aserbajdsjanske musikere
Aserbajdsjanske deltakere i Eurovision Song Contest
Vinnere av Eurovision Song Contest
Deltakere i Eurovision Song Contest 2011
Bjørnevatn Idrettslag

Bjørnevatn Idrettslag (stiftet i 1917) er et idrettslag fra Bjørnevatn i Sør-Varanger. Idrettslaget driver med fotball og har en egen trimgruppe.

Fotball
Bjørnevatns førstelag holder til i 3. divisjon per 2013 etter opprykk fra 4. divisjon 2012. Laget har tidligere spilt i 3. divisjon Finnmark men måtte flyttes ned etter omveltningen av divisjonssystemene da 3. divisjon ble slått sammen med Troms Fotballkrets i 2010. 

Andrelaget til Bjørnevatn IL holder til i 5. divisjon og fungerer som rekrutteringslag. De ble også flyttet ned fra 4.- til 5. divisjon etter omveltingen i 2010. 

Bjørnevatn IL har også en større satsing på barnefotball og har treningstilbud for både gutter og jenter helt ned til femårsalderen.

Tabell

Eksterne lenker
 
 Bjørneparken Kunstgress - Nordic Stadiums

Idrettslag i Finnmark
Idrettslag etablert i 1917
Fotballag i Finnmark
Fotballag etablert i 1917
Sport i Sør-Varanger
Ben Bulben

Ben Bulben, noen ganger stavet Benbulben eller Benbulbin (fra irsk: Binn Ghulbain), er et 526 meter høyt fjell i grevskapet Sligo i Irland. Ben Bulben er det vestligste fjellet i fjellkjeden Dartry Mountains. Ben Bulben er en Ben (irsk navn for en stor steinformasjon formet av isbreer).

Geologi

Dannelse 
Ben Bulben ble dannet i den siste istiden. Det var opprinnelig en stor rygg, men isbreene skar seg ned i fjellet og dannet den karakteristiske formasjonen man kan se i dag.

Bergart 
De bratte sidene av Ben Bulben består av kalkstein. De glattere sidene består av skifer. Disse bergartene ble dannet for ca 320 millioner år siden.

Klatring 
Fjellet er populært for fjellklatrere, men nordsiden kan være farlig, med kraftig vind fra Atlanterhavet. Sørsiden er derimot lettere, og er ikke like bratt. Fra toppen av fjellet har man bra utsikt over landskapet Yeats.

Plante- og dyreliv 
Ben Bulben har flere unike planter, og har blant annet planter man ikke finner noe annet sted på Irland. Mange er arktisk-alpine planter, opprinnelig fraktet hit av isbreer som smeltet. Av dyr finner man rødrev og hare her.

I irsk historie

Keltiske sagn 
Ben Bulben er medvirkende i mange keltiske sagn. Det skal blant annet ha vært oppholdssted for Fianna, en krigerbande som levde på 200-tallet. Et eksempel er sagaen hvor Diarmuid Ua Duibhne (Diarmund) blir lurt av kjempen Fionn mac Cumhaill (Finn McCool) til å sloss med et forhekset villsvin, som senere tar livet av krigeren ved å spidde hjertet hans med støttanna. Fjellet skal ha vært hvilested for Diarmuid og Grainne. På 500-tallet skal St. Colomba ha ført tre tusen soldater opp Ben Bulgen for å kjempe for retten til å kopiere et eksemplar av Psalter tilhørende St. Finnian.

Den irske borgerkrigen 
I september 1922, under den irske borgerkrigen, ble en armert bil fra IRA ble trengt opp i et hjørne i Sligo. Seks soldater flyktet opp Ben Bulben, men ble alle drept, angivelig etter å ha overgitt seg.

Bilder

Referanser

Eksterne lenker 
 
 Ben Bulben statistikk
 Turistinformasjon 
 Essay om diktet «Under Ben Bulben»
 Informasjon, bilde og panorama av Ben Bulben 

Fjell i Republikken Irland
Sligo
Fjell under 1000 meter
Ben of Howth

Ben of Howth er en ås på Howth Head i grevskapet Dublin i Irland. Den er 171 meter høy, og ligger omtrent 1,5 km sør for Howth. Dens nærmeste vei er Windgate Road, som går vestover forbi steinbruddet Green Hallows.

Den blir iblant forvekslet med Shielmartin Hill, som ligger en kilometer lenger vest.

Fjell i Republikken Irland
Dublin
Fjell under 1000 meter
Slaget ved Huesca

Slaget ved Huesca ble utkjempet under den første karlistkrigen 24. mai 1837, mellom spanske konstitusjonalister og karlister.  Under slaget  led franske fremmedlegionen, som var knyttet til Cristinoshæren, store tap noe som førte til en halvering av styrken. Resultatet av slaget var en avgjørende seier for karlister.

Slag i Spania
Slag med deltagelse av Spania
Slag med deltagelse av Frankrike
Slag med deltagelse av den franske fremmedlegionen
Konflikter i 1837
Huesca (provins)
Haulbowline

Haulbowline (irsk: Inis Sionnach) er en øy i Cork Harbour utenfor kysten av Irland.

Etymologi
Øyas navn er avledet fra norrønt ál-boling eller lignende, som betyr «område med havål».

Historie
Øya har en strategisk posisjon utenfor Cork på dypt vann, og har lenge vært benyttet som militærbase. Det ble bygd festningsverk på øya i 1602, som var en viktig base for den britiske hæren. Senere flyttet den britiske hæren til den nærliggende Spike Island, og festningsverkene ble overført til den britiske marinen. Marinen opprettet her et stort arsenal, og et skipsverft ble bygd under Napoleonskrigene.

I motsetning til andre festningsverk i Cork Harbour, som var en del av traktathavnene, ble skipsverftet overgitt til den irske fristaten i 1923.

Irish Steel holdt tidligere til på øya, men ble lagt ned i 2002. Mye radioaktiv forurensning ble værende igjen i jorden etter at stålproduksjonen var lagt ned.

Referanser

Øyer i Republikken Irland
Cork
Fenit Island

Fenit Island er en øy utenfor kysten av grevskapet Kerry i Irland. Øya har forbindelse med fastlandet via en sandbanke. Fenit Island ligger i Tralee Bay og omringer Barrow Harbour. Tidligere ble området kalt Fenit Within, og det ligger i nærheten av områdene Tawlacht og Fenit Without på fastlandet. Uttrykkene within/without (innenfor/utenfor) viser til murene som beskyttet øya mot angrep fra fastlandet.

Man kan kjøre bil til øya når det er fjære. Det ligger mange gamle ruiner på øya, inkludert en borg, to kirker og en gravplass. Brendan sjøfareren ble født på Fenit Island.

Kerry
Øyer i Republikken Irland
Fota Island

Fota Island (irsk: Oileán Fhóta) er en øy i Cork Harbour i Irland, like nord for den større øya Cóbh. Her ligger en dyrepark, det historiske Fotahuset med dekorative hager og en 18-hulls golfbane.

Fota dyreprk
Dyreparken ble åpnet i 1983 med mål om å verne det globale dyrelivet. Parken har mere enn 70 arter av eksotiske dyr i åpne og naturlige omgivelser. Blant de dyr man finner i parken, er struts, sjiraff, kenguru, sebra og antilope. Alle dyrene kan gå fritt inne på et 200 mål stort område, bortsett fra gepardene og de andre rovdyrene, som holder til i inngjerdede områder. Mange av dyreartene representert i dyreparken er utrydningstruede.

Fotahuset og hagene
Fotahuset ble bygd på 1700-tallet, og ombygd flere ganger i løpet av 1800-tallet. Gjennom 1900-tallet forfalte huset så mye at taket kollapset. Huset ble restaurert med EU-midler og privat støtte, og gjenåpnet for allmennheten i 2002. Huset har over 70 rom.

Fotahagene består av en botanisk hage med trær og busker, høye murer og terrasser. Hagen har mange sjeldne og eksotiske busker og trær, i tillegg til en stor rosehage.

Eksterne lenker
 Fota dyrepark
 Fotahuset og hagane
 Fota Island golfbane

Cork
Øyer i Republikken Irland
Kristiansund (tettsted)

Tettbebyggelsen i byen Kristiansund ligger fordelt på øyene Kirkelandet, Innlandet, Skorpa og Nordlandet og danner tettstedet Kristiansund. Dette defineres av SSB som ett sammenhengende tettsted med en befolkning på  per 1. januar .

Kommunen Kristiansund har i tillegg ett større og to mindre tettsteder. Det største, Rensvik, var tidligere administrasjonssenter for Frei kommune med  innbyggere per 1. januar . På østsiden av øya ligger Solsletta med , mens  bor på Storbakken som ligger på sørsiden av Frei. Kvalvåg regnes ikke lenger som et eget tettsted.

Referanser

Kristiansund
Bosetninger i Kristiansund
Glashedy

Glashedy (irsk: Glaiséidí, som betyr «øya med den grønne kappen») er en liten øy ca 1,5 km fra Pollan Bay, Ballyliffin i grevskapet Donegal i Irland. Fram til midten av 1800-tallet ble øya kalt Seale Island. Øya er ubebodd.

Øyer i Republikken Irland
Donegal
Bladet Forskning

Bladet Forskning  er et tidsskrift som utgis av Norges forskningsråd. Det utkommer fire ganger årlig. Tidsskriftet inneholder nyheter om norsk forskning, redaksjonelle artikler om Norges forskningsråds aktiviteter, programmer, forskningspolitikk samt internvjuer og portretter av norske forskere og forskningsadministratorer. Bladet Forskning har som en hovedoppgave å informere og skape debatt om Forskningsrådets strategier, planer, beslutninger og tiltak»

Papirutgaven av bladet sendes ut gratis til personer som ønsker abonnement. Artikler fra Bladet Forskning som antas å ha mer allmenn interesse syndikeres ofte til nettstedet Forskning.no, samtidig som tidsskriftet har en nettutgave som har arkiv over eldre utgaver tilbake til 1993

Ansvarlig redaktør er Mona Gravningen Rygh.

Personer portrettert i Bladet Forskning

Referanser  

Norges forskningsråd
Forskningspolitikk
Norske tidsskrifter
Jakob Frímann Magnússon

Jakob Frímann Magnússon (født 4. mai 1953 i København) er en islandsk komponist, keyboardist og multikunstner.

Jakob Magnússon studerte musikk i California i årene 1977-1980. I løpet av tiden i USA startet han sitt eget band med Carlos Rios (gitar), Steve Anderson (bass) og David Logeman (trommer), og ga ut flere musikkalbum med jazzinfluert musikk. På disse albumene deltar også musikere som Bill Champlin, Vinnie Coaliuta, Neil Stubenhaus, Abe Laboriel, Ernie Watts og Tom Scott som etterhvert har blitt store navn innen jazz og fusion.

På Ísland er Magnússon mest kjent som keyboardist i det islandske bandet Stuðmenn, men har også regissert, produsert og spilt i flere filmer, og gitt ut flere soloalbum med en rekke kjente jazzmusikere fra USA. Han har også vært studiomusiker for en rekke amerikanske og islandske artister, og er kjent for sine særegne keyboard-soloer og traktering av rhodespiano og ulike synthesizere.

Diskografi 
 Special Treatment (1979)
 Jack Magnet (1981)
 Tvær systur / Time Zone (1982)

Kilder 
 Stuðmenn
 Snara.is - Jakob Frímann Magnússon

Eksterne lenker 
 
 

Islandske musikere